**Nino Niederreiter** (s. 8. syyskuuta 1992 Chur, Sveitsi) on sveitsiläinen jääkiekkoilija, joka pelaa NHL-joukkue Winnipeg Jetsissä. New York Islanders varasi hänet viidentenä pelaajana ja ensimmäisenä eurooppalaisena NHL:n varaustilaisuudessa 2010. Hänen pelityyliään on kuvattu voimahyökkääjämäiseksi. Niederreiterin vahvuuksiin kuuluvat iso koko, maalintekotaito ja pelirohkeus. Niederreiterin kausipalkka on 2 666 667 dollaria.

Ura
---

### Seuraura

Niederreiter on HC Davosin kasvatti. Hän pääsi pelaamaan Davosin National League A:n joukkueessa kolme playoff-ottelua keväällä 2009 ja hän voitti Sveitsin mestaruuden. Niederreiter keräsi otteluissaan yhden syöttöpisteen. Kesällä 2009 WHL-joukkue Portland Winterhawks varasi Niederreiterin CHL:n varaustilaisuuden toisena pelaajana. Hän teki kaudella 2009–2010 WHL:n runkosarjassa tehot 36+24=60 ja oli toiseksi tehokkain eurooppalaispelaaja Brandon Wheat Kingsin Toni Rajalan jälkeen. Winterhawksissa Niederreiter oli joukkueensa paras maalintekijä ja neljänneksi paras pistemies. Niederreiter edusti Team Orria CHL Top Prospects Gamessa. Hänet valittiin kauden päätteeksi WHL:n läntisen konferenssin toiseen tähdistökentälliseen.

KHL-joukkue Avangard Omsk varasi Niederraiterin kesällä 2010 numerolla 90. NHL:ään hänet varattiin vuoden 2010 varaustilanteen viidentenä pelaajana ja ensimmäisenä eurooppalaisena. Hänet varasi New York Islanders. NHL:n kykyjenetsijäpalvelu rankkasi Niederreiterin Pohjois-Amerikassa pelaavien pelaajien listan sijalle 14. Niederreiteristä tuli historian korkein sveitsiläisvaraus ja ennen häntä ennätyksen haltija oli Michel Riesen, joka varattiin 14:ntenä Edmonton Oilersiin vuonna 1997. NHL:n kykyjenetsijäpalvelu listasi Niederreiterin pohjoisamerikkalaisten kenttäpelaajien viimeisessä rankingissa sijalle 12.

Niederreiter aloitti kauden 2010–2011 New York Islandersin NHL-miehistössä, jossa hän teki yhdeksässä ottelussa tehot 1+1=2. Lokakuun 2010 lopulla Niederreiter palasi kehittymään WHL:ään. Hän oli 41 osumallaan Winterhawksin paras maalintekijä ja liigan eniten maaleja tehnyt eurooppalaispelaaja. Kevään 2011 pudotuspeleissä Niederreiter sijoittui tehoilla 9+17=26 pistepörssissä kolmanneksi Kootenay Icen Max Reinhartin ja joukkuetoverinsa Sven Bärtschin kanssa.

Kausi 2011–2012 oli Niederreiterin tulokaskausi NHL:ssä ja se toi hänelle 55 runkosarjaottelussa yhden maalin. Hän pelasi kauden aikana myös kuusi ottelua Islandersin farmijoukkue Bridgeport Sound Tigersissa, AHL:ssä.

Heinäkuussa 2022 Niederreiter teki vapaana agenttina Nashville Predatorsin kanssa kaksivuotisen ja yhteensä kahdeksan miljoonan dollarin arvoisen sopimuksen.

Helmikuussa 2023 Predators kauppasi Niederreiterin Winnipeg Jetsiin vaihdossa toisen kierroksen varausvuoroon vuoden 2024 varaustilaisuudessa.

### Maajoukkueura

Niederreiter pelasi miesten MM-kilpailuissa vuosina 2010, 2012 ja 2013, joista ensimmäisenä mainitussa turnauksessa hän pelasi jo 17-vuotiaana neljä ottelua. Vuoden 2012 turnaus päättyi Niederreiterillä kuitenkin kuuteen ottelun nilkkavamman takia. Vuonna 2013 Niederreiter voitti MM-kisoista hopeaa, joka on hänen ensimmäinen arvokisamitali. Vuoden 2018 MM-kisoissa hän oli jälleen voittamassa hopeaa. Finaalipeli ratkesi voittolaukauksilla Niederreitterin epäonnistuneeseen yritykseen.

Niederreiter pelasi myös alle 20-vuotiaiden MM-kilpailuissa vuosina 2010 ja 2011. Hän teki vuoden 2010 turnauksessa tehot 6+4=10 ja oli ylivoimaisesti Sveitsin paras pistemies ja maalintekijä. Niederreiter teki kaksi kertaa enemmän pisteitä, kuin joukkueen sisäisessä pistepörssissä toiseksi sijoittunut Patrick Geering (0+5=5). Koko kisojen pistepörssissä seitsemänneksi sijoittunut Niederreiter valittiin kisojen tähdistökentälliseen. Sveitsi sijoittui neljänneksi. Vuoden 2011 turnauksessa hän toimi joukkueen kapteenina. Niederreiter teki vain tehot 2+2=4, mutta ne riittivät Sveitsin sisäisen pistepörssin toiseen sijaan.– 6. sija

Vuosina 2008 ja 2009 Niederreiter pelasi alle 18-vuotiaiden MM-kilpailuissa. Hän oli vuoden 2009 kilpailuissa Sveitsin paras pistemies Reto Schäppin kanssa. Molemmat tekivät tehot 3+3=6. Niederreiter valittiin joukkueen top-3-pelaajaksi.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2008–2009 | HC Davos | NLA | – | – | – | – | – | 3 | 0 | 1 | 1 | 0 | Twinskate |
| 2009–2010 | Portland Winterhawks | WHL | 65 | 36 | 24 | 60 | 68 | 13 | 8 | 8 | 16 | 16 | Kakkostähdistö |  |  |  |  |  | JMM | 7 | 6 | 4 | 10 | 10 | Ykköstähdistö |
|  |  |  |  |  |  |  |  |  |  |  |  |  |  |  |  |  |  |  | MM | 4 | 0 | 0 | 0 | 4 |
| 2010–2011 | Portland Winterhawks | WHL | 55 | 41 | 29 | 70 | 67 | 20 | 9 | 17 | 26 | 30 |  |  |  |  |  |  | JMM | 6 | 2 | 2 | 4 | 12 |
|  | New York Islanders | NHL | 9 | 1 | 1 | 2 | 8 | – | – | – | – | – |
| 2011–2012 | Bridgeport Sound Tigers | AHL | 6 | 3 | 1 | 4 | 4 | – | – | – | – | – |  |  |  |  |  |  | MM | 6 | 0 | 0 | 0 | 2 |
|  | New York Islanders | NHL | 55 | 1 | 0 | 1 | 12 | – | – | – | – | – |
| 2012–2013 | Bridgeport Sound Tigers | AHL | 74 | 28 | 22 | 50 | 38 | – | – | – | – | – |  |  |  |  |  |  | MM | 10 | 5 | 3 | 8 | 2 |
| 2013–2014 | Minnesota Wild | NHL | 81 | 14 | 22 | 36 | 44 | 13 | 3 | 3 | 6 | 8 |  |  |  |  |  |  | OK | 4 | 0 | 0 | 0 | 2 |
| 2014–2015 | Minnesota Wild | NHL | 80 | 24 | 13 | 37 | 28 | 10 | 4 | 1 | 5 | 10 |
| 2015–2016 | Minnesota Wild | NHL | 82 | 20 | 23 | 43 | 36 | 6 | 1 | 5 | 6 | 4 |  |  |  |  |  |  | MM | 7 | 3 | 3 | 6 | 2 |
| 2016–2017 | Minnesota Wild | NHL | 82 | 25 | 32 | 57 | 53 | 5 | 0 | 1 | 1 | 2 |  |  |  |  |  |  | WCup | 6 | 0 | 1 | 1 | 2 |
| 2017–2018 | Minnesota Wild | NHL | 63 | 18 | 14 | 32 | 36 | 5 | 0 | 0 | 0 | 0 |  |  |  |  |  |  | MM | 10 | 4 | 5 | 9 | 10 |
| 2018–2019 | Minnesota Wild | NHL | 46 | 9 | 14 | 23 | 10 | – | – | – | – | – |  |  |  |  |  |  | MM | 2 | 1 | 1 | 2 | 0 |
|  | Carolina Hurricanes | NHL | 36 | 14 | 16 | 30 | 20 | 15 | 1 | 3 | 4 | 12 |
| 2019–2020 | Carolina Hurricanes | NHL | 67 | 11 | 18 | 29 | 42 | 7 | 1 | 1 | 2 | 2 |
| 2020–2021 | Carolina Hurricanes | NHL | 56 | 20 | 14 | 34 | 29 | 7 | 1 | 0 | 1 | 8 |
| 2021–2022 | Carolina Hurricanes | NHL | 75 | 24 | 20 | 44 | 34 | 14 | 4 | 1 | 5 | 10 |
| 2022–2023 | Nashville Predators | NHL | 56 | 18 | 10 | 28 | 16 | – | – | – | – | – |  |  |  |  |  |  | MM | 7 | 4 | 1 | 5 | 2 |
|  | Winnipeg Jets | NHL | 22 | 6 | 7 | 13 | 6 | 5 | 1 | 3 | 4 | 2 |
| 12 kautta | yhteensä | NHL | 810 | 205 | 204 | 409 | 374 | 87 | 16 | 18 | 34 | 58 |

Lähteet
-------

* Nino Niederreiter The Internet Hockey Databasessa (englanniksi)
* Nino Niederreiter Eurohockey-sivustolla (englanniksi)
* Nino Niederreiter *Elite Prospects*. Everysport Media Group AB.  (englanniksi)
* "El Nino" pyyhkäisi vauhdilla läpi WHL:n

### Viitteet

1. ↑  Peter, Bruce: World Juniors: El Nino hot commodity, as draft stock rises  3.1.2010. Yahoo!. Viitattu 30.5.2010. (englanniksi)
2. ↑  Minnesotan NHL-pelaajien lempinimet julki – Kuka onkaan "Finnish Baby Jesus"? *yle.fi*.  17.10.2016. Yle. Viitattu 5.12.2016.
3. 1 2  Player Bio - Nino Niederreiter (englanniksi)
4. 1 2 3 4 5 6  EliteProspects
5. ↑  North American Skaters Midterm Rankings NHL.com. Viitattu 30.5.2010. (englanniksi)
6. ↑  North American Skaters Final Rankings *centralscouting.nhl.com*.  Arkistoitu 14.7.2011. Viitattu 30.5.2010. (englanniksi)
7. ↑  NIEDERREITER RETURNED TO WINTERHAWKS  28.10.2010. New York Islanders. Viitattu 8.12.2010. (englanniksi)
8. ↑
9. ↑